《元日即事四首 其一》
宋代·程公许

凤衔丹诏纪初元，馀恨难忘杞国天。贤路会当三接昼，宅家可卜中兴年。

出车未可忘多难，覃耜尤须祝大田。千古逃吴称至德，有周笃庆更绵延。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。